Római Köztársaság Törvényei és Szerződései

.

.

#### Külkapcsolatok

* A Római Köztársaságban a *consul*ok külpolitikai döntéshozatali joggal nem rendelkeznek. A hivatalos nemzetközi kommunikáció a Római Köztársaság Regionális Nagykövetein keresztül zajlik, akiknek listája itt érhető el.
* A szerződésjavaslatokat, ajánlatokat, a Regionális Nagykövetek továbbítják a Római Szenátusnak, akik soronkívül vitatják meg az ügyet, döntésüket pedig továbbítják a Regionális Nagykövetnek, akik a szenátusi választ továbbítják az adott országnak.

.

#### Állampolgárság

* A Római Köztársaság lakossága három jogi kategóriába sorolható: római polgárok, itáliai polgárok és provinciális polgárok.
* A római polgárok az úgymond "teljes értékű" polgárok, szavazhatnak a consulválasztáson, illetve a *cursus honorum-*ot is végigjárhatják, azaz lehet teljes politikai karrierjük. Bármely *magistratus*-i és katonai tisztséget betölthetik. Az ott lakó római polgárok itáliai és provinciális tisztségeket is betölthetnek, az ottani ügyekben is szavazhatnak.
* Az itáliai polgárok a "középső" kategória. Itáliai polgár betölthet bizonyos *magistratus*-i és katonai tisztségeket, azonban a *cursus honorum* legfelsőbb fokai nem elérhetőek számukra. Amennyiben egy itáliai polgár provinciában lakik, szavazhat a provinciális ügyekben.
* A provinciális polgárok a "legalsó" kategória. A *cursus honorum* legalacsonyabb fokai érhetőek el számukra, és csak provinciális ügyekben szavazhatnak.
* Az itáliai polgárok az itáliai és provinciális, míg a provinciális polgárok a provinciális tisztségeket korlátozások nélkül betölthetik. Például egy provinciális polgár lehet a provinciális szenátus tagja, de a római szenátusé nem.
* A polgárjog öröklődő, és minden, 21. életévét betöltött cselekvőképes férfi élhet a polgárjogaival. Az özvegyek élhetnek elhunyt férjük polgárjogával (ha újra nem házadosnak), és a fiúsított nők élhetnek apjuk polgárjogával.
* 20 évnyi katonai szolgálat után az addig nem polgár, azaz auxiliaris katonák római polgárjogot kapnak. Ez az itáliai és provinciális polgárokra is egyaránt vonatkozik.

.

#### Vallásügy

* Jelenleg a Kr.u. 313-as, Constantinus és Licinius átal Mediolanumban (Milánó) kiadott rendelet érvényes, amely engedélyezi mindenki számára a teljesen szabad vallásgyakorlást.
* A Római Köztársaságban az egyházak nem élveznek adómentességet, azonban külön intézményi adó sem vonatkozik rájuk, tehát a különböző felekezetek klerikusai a minden állampolgárra és provinciális polgárra vonatkozó személyi adót fizetnek.
* A Római Köztársaság ajánlata, amelyet 1376-ban XI. Gergely pápának tett, a mai napig "nyílt ajánlat". Eszerint a pápaság visszatérhet Rómába és megkapja a Vatikán területét, de cserébe a pápa lemond minden, Róma városa vagy a Római Köztársaság bármely egyéb területe feletti világi hatalomra vonatkozó igényról.

.

#### Mare Nostrum

* A Tirrén-és Ligúr-tenger egésze, az Adria nyugati fele, valamint az Ión-tenger részei, az Észak-Afrikai Partvonal egyes részei, a Szardínia és Korzika melletti tengerrészek, valamint az Otrantói-szoros a Római Köztársaság felségterülete, ahogy azt a mellékelt térkép mutatja.
* A fent említett és az alábbi térképen jelölt területeken olyan flották, amelynek nem a Classis Romana-hoz tartoznak, vagy nem a Római Köztársaság háborús szövetségesei, csak engedéllyel haladhatnak át.
* A Római Köztársaság tengeri határainak megsértése ugyanolyan következményeke von maga után, mint a szárazföldi határainak megsértése.